Όμορφο παραδοσιακό συγκρότημα με άρτια εξοπλισμένες και άνετες βίλες, σε υπέροχη τοποθεσία με θέα σε βουνό και θάλασσα, μια πραγματική όαση πολύ κοντά στην πρωτεύουσα του νησιού. Η υποδοχή υπέροχη και η φιλοξενία εκπληκτική από τη διεύθυνση και το προσωπικό του καταλύματος, με πρώτο και κύριο μέλημα όλων την άνετη και ζεστή διαμονή των επισκεπτών. Η ζεστασιά και το χαμόγελο είναι άπλετα και γενναιόδωρα από όλους. Η εξυπηρέτηση είναι πέρα από κάθε προσδοκία και ισάξια με αυτό που στην Κρήτη ονομάζεται φιλοξενία του Ξένιου Δία. Το πρωινό με τις υπέροχες σπιτικές μαρμελάδες αλλά και όλα τα γεύματα είναι πεντανόστιμα και μαγειρεμένα από τη Γεωργία και τα κορίτσια της με τοπικά και φρέσκα υλικά. Η Γεωργία είναι μια υπέροχη οικοδέσποινα που σε καλωσορίζει πολύ ζεστά και σε καλοδέχεται σα μέλος της οικογένειάς της. Νιώθεις αμέσως σαν να την γνωρίζεις χρόνια και σίγουρα φεύγοντας έχεις την αίσθηση ότι απέκτησες μια καινούργια φίλη. Η οικογένειά μου κι εγώ είχαμε μια υπέροχη διαμονή και ανυπομονούμε να ξαναβρεθούμε εκεί σύντομα! Ευχαριστούμε πολύ για όλα!!!